Cuneiform Tablet Kt 91/k 411 (AKT 8 103)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
pí-lá-aḫ-a-šur a-na e-lá-ma iṣ-ba-at-ni-a-tí-ma um-ma pí-lá-aḫ-a-šur-ma a-na e-lá-ma-ma a-na AN.NA-ki-kà ša ta-dí-na-ni a-ga-mì-il₅-kà 8 GÍN.TA KÙ.BABBAR a-na a-lim{ki} ú-ša-ak-ša-da-kà um-ma pí-lá-aḫ-a-šur-ma a-na e-lá-ma-ma ù i-nu-mì a-na-ku a-na a-lim{ki} a-lu-ku 15 ma-na KÙ.BABBAR ta-da-nam-ma a-bé-e-el um-ma e-lá-ma-ma a-da-na-kum IGI lá-qé-pí-im šu-be-lim ù LUGAL-{d}IM tap-pá-ú-a a-na a-wa-tim a-ni-a-tim kà-ru-um kà-ni-iš i-dí-ni-ma IGI GÍR ša a-šur ší-bu-tí a-dí-in